**Jóváhagyta:**

**Dr. Fazekas Sándor**

**miniszter**

***A Földművelésügyi Minisztérium***

**pályázati felhívása**

***a 2017. évi***

**Magyar Agrárgazdasági Minőség Díj**

**elnyerésére**

**A pályázat célja**

A földművelésügyi miniszter által kitűzhető díjakkal kapcsolatos minisztériumi feladatokról szóló, 9/2015. (V. 29.) FM utasítás alapján meghirdetésre kerülő pályázat célja azon hazai agrárgazdasági szervezetek országos szintű elismerése és díjazása, amelyek tevékenységük során bizonyíthatóan elkötelezettek a minőség ügye iránt és kiemelt fontosságot tulajdonítanak a minőségi munkavégzésnek, az egyenletesen jó minőségű termékek előállításának, illetve szolgáltatás nyújtásának.

A pályázat célja továbbá olyan modell kialakítása, bevezetése és hatékony működtetése a díjazott szervezetek által, amelyek példa értékűek a kis-, közép- és nagyvállalkozások számára, így segítve az agrárgazdaság többi szereplőinek folyamatos fejlődését.

A kialakított modell és az MSZ ISO 9004:2010 (A szervezet tartós sikerének irányítása. Minőségirányítási megközelítés) szabvány alapelvei szerint rendszeresen végrehajtott önértékelés hozzájárul a szervezet fenntartható és tartósan sikeres működéséhez.

**Pályázati feltételek**

Pályázatot nyújthatnak be azok a szervezetek, amelyek megfelelnek a következő alapvető pályázati feltételeknek:

* A szervezetnek nincs lejárt és meg nem fizetett köztartozása.
* A szervezet nem áll felszámolási, végelszámolási és kényszertörlési eljárás alatt, illetve nem áll gazdálkodási tevékenységével összefüggő végrehajtási eljárás alatt és erről a szervezet képviselője a pályázat benyújtása során nyilatkozik.
* A szervezet sikeres termékkörrel rendelkezik és eredményes gazdálkodást folytat.
* Amennyiben a pályázó tevékenységére – jogszabály által – kötelező valamilyen minőségügyi rendszer alkalmazása, abban az esetben, ennek a megléte is pályázati feltétel. Előnyt jelent, amennyiben a szervezet általános és szakági minőségirányítási rendszer (pl. ISO 9001, ISO 14001, ISO 22000, EUREPGAP, HACCP) működtetésével támogatja a folyamatos minőségfejlesztést.
* A szervezet vezetésének és dolgozóinak a minőség iránti elkötelezettsége példamutató és a folyamatos stratégiai jellegű minőségfejlesztés a szervezet működésének meghatározó részét képezi.
* A szervezet folyamatosan figyelemmel kíséri és értékeli a szolgáltatásait igénybe vevő ügyfelek elégedettségének alakulását.
* A szervezet vezetése és dolgozói a gyakorlatban alkalmazzák az egymástól való tanulás, az összehasonlításon alapuló fejlesztés, valamint a sikeres megoldások elsajátításának elvét.

**A pályázat benyújtása**

A pályázatot legkésőbb **2016. október 14. 1200 óráig beérkezőleg (személyesen vagy postán) 4 példányban** a következő címre kell benyújtani:

Magyar Agrárgazdasági Minőség Díj Bizottság Titkársága

**Földművelésügyi Minisztérium**

Élelmiszer-feldolgozási Főosztály

1055 Budapest,

Kossuth Lajos tér 11. (III. em. 375. szoba)

**A pályázatok elbírálásának rendje**

A beérkezett pályázatokat a Magyar Agrárgazdasági Minőség Díj Bizottság (MAMD Bizottság), szükség esetén, szakértők bevonásával bírálja el.

A pályázatok értékelése során a vállalkozás méretéből (mikro- és kisvállalkozások, illetve közepes- és nagyvállalkozások) adódó eltérő adottságok figyelembevételre kerülnek.

Preferált kritériumok:

* az agrár-környezetvédelem kiemelt figyelembevétele;
* a bio-diverzitás védelme;
* a minőségi termelés alapját szolgáló biológiai alapok előállítása, megtermelése;
* a fenntarthatóság követelményeinek teljesülése;
* folyamatos, stratégiai jellegű minőségfejlesztés, innováció;
* az élelmiszer- és a takarmánybiztonság, állat- és növényvédelem magas színvonalú érvényesítése;
* a nyomonkövethetőség magas szintű teljesítése;
* a magyar nemzeti értékekről és a hungarikumokról szóló 2012. évi XXX. törvény szerinti nemzeti értékek előállítása;
* magyar termék előállítása;
* kézműves termék előállítása;
* egészséges táplálkozást elősegítő élelmiszerek fejlesztése, forgalmazása;
* funkcionális és magas hozzáadott értékű termék fejlesztése.

Főbb értékelési szempontok:

1. A pályázatnak a termékek vagy termékcsaládok, illetve szolgáltatás kiváló minőségét a következőkkel kell bizonyítania:
2. a termék(ek) előállításával kapcsolatos technológiai és gazdasági adatokkal;
3. értékesítési információkkal;
4. a szervezet kiemelkedő minőségű termékére vagy termékeire vonatkozó minőségi jellemzőkkel (érzékszervi tulajdonságok, összetételi, táplálkozási, különlegesen előnyös felhasználási jellemzők stb.) vagy a szolgáltatás magas színvonalú végzését bizonyító adatokkal;
5. arról szóló nyilatkozattal, hogy termékei minőségével, biztonságával kapcsolatban a hatósági ellenőrzés a tárgyévben, és az azt megelőző két évben lényeges kifogást vagy intézkedést nem tett;
6. előnyt jelentenek a szervezet, a termék(ek) vagy szolgáltatás által már elnyert díjak, tanúsítások, tanúsított védjegyek megszerzése;
7. előnyt jelent a jogszabálynak megfelelő „magyar terméknek”, illetve a Magyar Értéktárban is szereplő, nemzeti értéknek minősülő agrárgazdasági termék előállítása, gondozása.
8. A pályázatnak meggyőzően kell bemutatnia mindazokat a jogszabályokban vagy kereskedelmi kapcsolatokban előírt rendszereket vagy azok elemeit, amelyeket a pályázó a jó minőségű és biztonságos agrárgazdasági termékek előállításához, valamint a folyamatos fejlesztéshez alkalmaz.

**A pályázat tartalmi követelményei**

**1. Előlap**

A szervezet nevével és a „Magyar Agrárgazdasági Minőség Díj 2017.” felirattal.

**2.** A „**Pályázati JELENTKEZÉSI LAP a 2017. évi Magyar Agrárgazdasági Minőség Díjra**” dokumentum kitöltve, aláírva és a pályázatba befűzve.

**3. Tartalomjegyzék**

Maximum 1 oldal.

**4. Általános ismertető**

Maximum 4 oldal, amely tömören bemutatja a szervezet

* történetét,
* szervezeti felépítését és üzleti (esetleg jogszabályi) környezetét,
* legfontosabb termékeit és kapcsolódó szolgáltatásait,
* beszállítóinak és vevőinek körét,
* fontosabb egyéb partnerkapcsolatait,
* technológiai- és alapanyagbázisát,
* természeti adottságait, környezetét, alapvető környezetvédelmi és a fenntartható

működésre irányuló tevékenységét,

* főbb versenytársait,
* hatósági ellenőrzések (élelmiszerbiztonság és minőség) megállapításait 2014-2016 évre vonatkozóan, valamint
* minden olyan fontos tényt, amely a pályázati kiírásban leírtak szerint az értékelést elősegítheti.

**5. Önértékelés**

Maximum: 25 oldal.

Az önértékelés a szervezet működésének saját felmérése és értékelése, az alábbi területeken:

1. vezetés (felső vezetés elkötelezettsége, többi vezetők és a munkatársak bevonása);
2. stratégia és működési politika (vállalati jövőkép, minőségpolitikai célkitűzések);
3. munkatársak (emberi erőforrás kiválasztása, képzése, minőségközpontú karrierépítés);
4. partnerkapcsolatok és erőforrások (beszállítókkal, alvállalkozókkal működtetett kapcsolatok, épületbeli, technikai, pénzügyi, információs stb. erőforrások);
5. folyamatok (a szervezet folyamatai miként vannak összhangban célkitűzéseivel);
6. vevőkkel kapcsolatos eredmények (vevői megelégedettség, hűség, vevői igények lehető legjobb ismerete, teljesítése);
7. munkatársakkal kapcsolatos eredmények (munkatársi elégedettség, érdekeltségük, motiváltságuk a szervezet stratégiájának, célkitűzéseinek teljesítésében);
8. társadalmi felelősségvállalás (a szervezet hogyan veszi figyelembe a környezetvédelem és a fenntarthatóság kritériumait, helyi és a tágabb környezete elvárásait);
9. a működés meghatározó fontosságú eredményei és a termékkel/szolgáltatásokkal kapcsolatos eredmények (üzleti eredmények és a szervezet teljesítményének kulcsfontosságú mutatói, jellemzői).

A fenti területekre vonatkozóan törekedni kell az elmúlt, legalább 3 év, időszakára vonatkozó trendek, valamint a kitűzött célok elérésének bemutatására is.

Amennyiben a pályázó a pályázatban nem tér ki az összes megadott önértékelési kritériumra, akkor pályázata nem értékelhető.

*A részletes modell elérhető az FM honlapján:*

*<http://elelmiszerlanc.kormany.hu/palyazatok-dijak>*

**6. Mellékletek**

Maximum: 15 oldal.

A mellékletek tartalmazzák a pályázati leírásban foglaltakat alátámasztandó dokumentumok másolatait, mint például:

* a szervezeti felépítés részleteit,
* a pályázathoz kapcsolódó dokumentumokat (pl. az MSZ EN ISO 9001:2009, MSZ EN ISO 14001:2005, MSZ EN ISO 22000:2005 szerinti tanúsítványok), védjegyeket, termék tanúsításokat, egyéb igazolásokat, elnyert díjakat, valamint
* a meghatározó termékek vagy termékcsaládok minőségének ismertetését.

**A pályázat formai követelményei**

* nyomtatott formátum,
* A4-es méretű, matt papír,
* legkisebb betűméret 10 pt,
* grafikonok, ábrák olvasható feliratozása,
* magyar nyelv,
* a bemutatott kritériumok követelményrendszernek megfelelő számozása,
* folyamatos oldalszámozás.

Az alkalmazott elválasztó lapok nem számítanak bele az oldalszám-korlátozásba, kivéve, ha bármilyen, a pályázat elbírálása szempontjából fontos információt – szöveget, idézetet, ábrát – tartalmaznak.

**Végső értékelés és döntés a Díj odaítéléséről**

Magyar Agrárgazdasági Minőség Díj odaítéléséről a MAMD Bizottság javaslata alapján a földművelésügyi miniszter dönt. A díj a résztvevő pályázók közül legfeljebb öt, legjobb eredményt elérő pályázó részére adható ki.

A pályázatok értékelésekor a döntési folyamat során nyert üzleti információkat a közreműködők bizalmasan kezelik.

**Díjátadás**

A Magyar Agrárgazdasági Minőség Díjat ünnepélyes keretek között, a minisztérium 2017. március 15-i ünnepsége keretén belül a földművelésügyi miniszter, illetve személyes megbízottja adja át.

A díjazott az elismerést igazoló oklevelet és rézből készített, kettős láncon falra függeszthető táblát kap, amely 50x40 centiméteres tábla gravírozott szövege tartalmazza a díjazott nevét, a „MAGYAR AGRÁRGAZDASÁGI MINŐSÉG DÍJ” szöveget, a díj odaítélésének évét és „A FÖLDMŰVELÉSÜGYI MINISZTERTŐL” szöveget.

A díjazottak névsora megjelenik a Földművelésügyi Értesítőben.

A nyertesek jogosultak a díjazás kommunikálására, illetve külön megállapodásban rögzített feltételek szerint a Magyar Agrárgazdasági Minőség Díjat jelölő védjegy használatára (pl.: üzleti dokumentumaikon, reklámanyagaikon való feltüntetésre), amelynek szövege: „Magyar Agrárgazdasági Minőség Díj [*év*] díjazott vállalkozás”. Az [*év*] megjelölés a védjegyben változó elemként, a díj odaítélésének évét jelenti.

Az a díjazott vállalkozás, amely használja a védjegyet, de a működése a későbbiek során nem felel meg a védjegy licencia szerződésben rögzített részletes követelményeknek, a Bizottság javaslatára, a miniszter a védjegy használat jogosultságot visszavonhatja. A díj visszavonásáról hozott intézkedés – annak rövid indokolásával – a minisztérium hivatalos lapjában közzétételre kerül.

**Visszajelzés**

Valamennyi pályázó visszajelzést kap arról, hogy az értékelők milyennek ítélik meg felkészültségüket. Ezért valamennyi tartalmilag és formailag elfogadott pályázat vonatkozásában az értékelők a pályázat erősségeiről és fejlesztendő területeiről 2017. június 30-ig visszajelzést készítenek a pályázó számára.

**A felhívás melléklete**

„Pályázati jelentkezési lap” (amelyet a pályázat elejére be kell fűzni).

**Pályázati**

**JELENTKEZÉSI LAP**

**a 2017. évi Magyar Agrárgazdasági Minőség Díjra**

|  |  |
| --- | --- |
| ***Pályázó neve:***  Pályázó hivatalos neve:  Pontos címe: | |
| ***A pályázó felelős vezetőjének neve:***  Beosztása: e-mail címe:  Telefon: Fax: | |
| ***A pályázatért felelős neve:***  Beosztása:  Munkahelyi címe:  Telefon:  Mobil:  Fax:  e-mail: | ***Általános információk***  A szervezet fő tevékenysége:  Az alkalmazottak összlétszáma: …..  A szervezet tulajdonosa(i), és tulajdoni aránya(ik):  **A teljes szervezet pályázik: igen: [ ] nem: [ ]**  Ha csak a szervezet egy része pályázik, az hány %-a az összes dolgozói létszámnak? …. (%) |
| **Nyilatkozat** (a pályázat befogadásához a nyilatkozat minden pontjának elfogadása szükséges!)   * Tudomásul vesszük és elfogadjuk a Magyar Agrárgazdasági Minőség Díj pályázati útmutatójában részletezett pályázati feltételeket. * Kijelentjük, hogy szervezetünknek nincsen rendezetlen köztartozása, adó- és járulék-tartozása. * Kijelentjük, hogy szervezetünk nem áll sem csőd, sem felszámolás, sem végelszámolás, sem kényszertörlési eljárás alatt, illetve nem áll gazdálkodási tevékenységével összefüggő végrehajtási eljárás hatálya alatt. * Biztosítjuk a helyszíni értékelés lebonyolításához szükséges feltételeket és a szemle értékelése során, együttműködünk az értékelőkkel. * Esetleges díjnyertesként kötelességünknek tartjuk az önértékelés során szerzett tapasztalataink továbbadását. * A díj elnyerése esetén hozzájárulunk, hogy nyertes pályázatunk, a pályázat bizalmas részeinek kivételével, az FM-ben hozzáférhető legyen más szervezetek számára. | |

..............................., 2016. ........................

……...............................

(cégszerű aláírás)